google/wiki40b huggingface dataset:
Valentin Krugljakov

Karriere

Han deltok på 400 meter ved junior-VM i friidrett 2004 i Grosseto, der han kom på fjerdeplass i finalen med tiden 46,40. LaShawn Merritt van gullet på denne distansen. Ved Universiaden 2007 fikk Russland bronse på 4 x 400 meter, der Kruglyakov løp sammen Maxim Alexandrenko, Vladimir Antmanis og Dmitry Buryak.
Ved Lag-EM i friidrett 2009 i Leiria fikk Russlans bronse, og ved Lag-EM i friidrett 2010 i Bergen fikk de gull på 4 x 400 meter. Også ved Universiaden 2011 ble det stafettgull på russerne, denne gang løp han sammen Aleksandr Sigalovskiy, Dmitry Buryak og Artem Vazhov. Her deltok han også på 400 meter, der han kom på 4.-plass. 
Ved VM i friidrett innendørs 2012 deltok han på det russiske laget som kom på fjerdeplass 4 x 400 meter stafett. De andre løperne på det russiske laget var Sergej Petukhov, Semen Golubev og Vladislav Frolov.
Standard for yrkesklassifisering

Standard for yrkesklassifisering (forkortet STYRK) er den norske standarden for kategorisering av yrker som benyttes av offentlige myndigheter i Norge. Standarden består av en tallkode på et til fire siffer, for eksempel betyr STYRK-koden 7212 «Sveisere». Det er til sammen 350 forskjellige yrkeskategorier i standarden. Hensikten med standarden er å kunne sammenligne statistikk om arbeidsmarkedet mellom ulike geografiske områder og kunne sammenligne utvikling i arbeidsstyrken over tid.
Standarden er en norsk tilpassing av standarden FN-standarden International Standard Classification of Occupations ISCO slik at statistikker kan sammenlignes på tvers av grenser. Standarden erstattet den eldre standarden Nordisk Yrkesklassifisering (NYK).

Brukere av STYRK

Alle personer i Norge med fast ansettelse klassifiseres med en STYRK-kode i Arbeidsgiver- og arbeidstakerregisteret knyttet til personnummer. Alle offentlig utlyste stillinger klassifiseres i STYRK-kode av NAV når de legges inn i fagsystemet ARENA som er NAVs database over ledige jobber. I 2008 ble en ny versjon av STYRK-standarden vedtatt hvor en stor del av kodene er endret, opprettet eller har endret betydning. Men STYRK08 er ennå ikke faset inn i Arbeidsgiver- og arbeidstakerregisteret.
Registreringssentral for historiske data benytter en variant av standarden, HISCO, som også inneholder kategorier for historiske yrker, det vil si yrker som ikke er vanlige lenger, i folketellinger for å muliggjøre demografisk- og sosialhistorisk forskning.

Tilsvarende standarder i andre land

I Sverige benyttes Standard för svensk yrkesklassificering (SSYK) og i Danmark en standarden med det svingende navnet DISCO
Frank Halford

Karriere

Halford ble utdannet ved  ved Felsted, I 1913 forlot han Universitetet i Nottingham før eksamen for å lære å fly ved Bristol flyskole på Brooklands, for senere å bli en flyinstruktør for Bristol. I 1914 ble han luftfartsinspektør i  WarOffice 
Ved utbruddet av første verdenskrig sluttet han seg til Royal Flying Corps hvor han kjempet ved vestfronten. Han erindret det han hadde lært og forbedret og utvidet den vannkjølte seks-sylindrede Austro-Daimler som produserte 230 hk. Denne motoren ble utviklet videre av Siddeley-Deasy som Puma.
I 1922 kjørte han en en 4-ventilert Triumf Ricardo i Isle of Man TT Senior og endte på 13. plass. Samme år fikk han i oppdrag å bygge en luksus motorsykkel for Vauxhall, basert på en flymotors prinsipper. Han bygde en firesylindret rekkemotor med drift på bakhjulet. Fire eksemplarer ble bygget. Det finnes et i en privat samling på Isle of Man.
I løpet av denne perioden konstruerte og bygde Frank Halford spesielle racerbiler som han kjørte på Brooklands i 1926 RAC British Grand Prix, så vel som i mange andre løp i 1925 og 1926.
I løpet av 1930-tallet ble Halford og Harry Ricardo interessert i sideventilerte motor som en metode for å øke det tillatte omdreiningstall og komprimering av stempelmotor, og dermed øke kraften fra en ellers mindre motor. Fra 1928 arbeidet Halford med D.Napier & Sønn, og bygde Sabre, som ble en av de kraftigste stempel flymotor noensinne bygget, den produsere 3 500 hk fra bare 2 200 kubikktommer (36 l.) i sene krigsversjoner.
Under krigen ble han interessert i jetmotorer, og utviklet en forenklet versjon av Frank Whittles med luftinntaket på forsiden og "rett gjennom" brennkammer. Den ble først kjent som Halford H. 1. Prosjektet ble gjennomført av de Havilland som bygde den som de Havilland Goblin. Halford-selskapet ble til slutt kjøpt opp av de Havilland i 1944. Halford fortsatte å arbeide med jetmotorer, turboprop - og rakettmotorer.
16 Biggest Hits

16 Biggest Hits er et samlealbum med countrymusikk av Alan Jackson, utgitt på Arista Nashville den 7. august i 2007.
Hvit tiger

Handling

I sentrum for Hvit tiger står Balram Halwai, en ung indisk mann. Han bor i en fattig landsby, men dette endrer seg idet han får jobb som privatsjåfør for en rik familie med forretningsforbindeler til den indiske regjeringen.
Spider-Man 3

Historien

Livet til Peter Parker (Tobey Maguire) ser endelig ut til å ordne seg. Han har kapret Mary Jane, opprettet en sikker inntektskilde og folk elsker edderkoppen som aldri før. Dette var dog ikke lenge. Vi får se en mørkere og mer brutal Spider-Man idet han blir infisert av et sort utenomjordisk materiale. Dette gjør ham selvsikker og handlekraftig, men også mye mer aggressiv og egoistisk, og det ender med at han støter fra seg alle han elsker, inkludert Mary Jane (Kirsten Dunst).
Denne filmen inneholder også tre nye fiender: «Sandman» (Thomas Haden Church), «Venom» (Topher Grace) og den hevngjerrige Harry Osborn (James Franco) iført farens goblindrakt.
Hele verden synes å stå imot Peter, og han står igjen alene. Han ser sammenhengen mellom den sorte parasitten og sine personlige tap, og bestemmer seg for å kvitte seg med Venom for alltid. Ved en tilfeldighet oppdager han svakheten til Venom: høy lyd, og fordriver parasitten fra sin kropp. Senere kurerer han karakteren «Eddie» på samme måte, men Eddie blir drept i eksplosjonen som følger. «Sandman» blåser bokstavelig talt av sted etter at Peter tilgir ham for hva han gjorde mot onkel Ben, mens Harry blir drept i den siste striden. Filmen har en åpen slutt, på samme måte som de andre filmene, som gir mulighet for oppfølgere.
Here in My Heart

«Here in My Heart» er en amerikansk populærmusikksang, skrevet av Pat Genaro, Lou Levinson og Bill Borelli. Den ble publisert i 1952.
En innspilling av sangen med Al Martino ble en nummer én-hitsingle på den amerikanske poplisten. Martinos versjon gjorde også historie som den første nummer én-sangen på den britiske singlelisten 14. november 1952.
«Here in My Heart» vedble i topposisjonen i ni uker i Storbritannia og satte rekord for den lengste sammenlagte plasseringen som nummer én, en rekord, som over 50 år senere, bare har blitt slått av fem andre sanger: «(Everything I Do) I Do It for You» (10), Wet Wets Wets versjon av «Love Is All Around» (15), «Cara Mia» (10), «Umbrella» (10), Whitney Houstons versjon av «I Will Always Love Yu» (10). Frankie Laines versjon av «I Believe» tilbrakte sammenlagt 18 uker på toppen, men ikke i sammenhengende uker.
Ved å ligge på toppen til 1953 i Storbritannia sikret Martino seg rekorden ved å være den eneste utøveren som hadde en nummer én-hit i hele 1952. Det skulle være unødvendig å si at ingen etterfølgende sanger har dominert topposisjonen så fullstendig i noe annet år.
Andre versjoner, med Vic Damone (# 8 på Billboard-listen) og Tony Bennett (# 15 på Billboard-listen ble spilt inn på plate omtrent på samme tid.
En rhythm and blues ble også spilt inn på plate samme år av Wini Brown and her Boy Friends.
Mario Lanza hadde også planlagt å spille inn denne sangen på plate, men endret mening, etter at han ble bedt om det av Al Martino, slik at ikke hans egen innspilling skulle bli glemt.
I 1961 gjeninnspilte Martino «Here in My Heart», selv om den bare nådde en 86.-plass på Billboard Hot 100-listen (Top 20 på Billboard Easy Listening-listen). Han hadde tidligere gjeninnspilt sangen i en usuksessfull rockeballadeversjon på MGM Records' Curb-etikett.
Sporet ble Martinos eneste britiske nummer én-hit. Hans etterfølgende utgivelser mislyktes i å nå toppen av listen. Martinos siste britiske listeplassering var i 1973, da en gjenutgivelse av «Spanish Eyes» nådde top five.
Larry Day with orchestra Cond.: Frank Cordell spilte inn sangen i London 24. juni 1952. Den ble utgitt av EMI på His Master's Voice-etiketten med katalognummer B 10323. I Norge ble den utgitt på His Master's Voice A.L. 3262.
Semprini, piano with rhythm accompaniment spilte den inn som første melodi i medleyen «Dancing to the piano (No. 18) – Part 1» sammen med «Half as Much» og «Isle of Innisfree». Medleyen ble utgitt av EMI på His Master's Voice-etiketten med katalognummer B 10394. I Norge ble den utgitt på His Master's Voice A.L. 3277.
I 1963 fremførte Richard Harris den i filmen This Sporting Life, selv om det kom til å gå fire år før Richard Harris' første album ble utgitt, Camelot (1967).

Norsk versjon

Knut Skjolo (eller Skjold) har skrevet en norsk tekst. Den norske tittelen er «Send meg et brev».
Axellus

Axellus AS er et selskap i Orkla Brands. Selskapet er en sammenslåing av tidligere Peter Möller's, Collett Pharma og Danske Droge. Selskapet produserer kosttilskudd som selges over hele verden.
Axellus har to produksjonslokaler. Ett i Peter Möller's vei i Oslo, hvor Möller's Tran blir produsert, og ett på Ishøj utenfor Kjøbenhavn, hvor vitamintilskudd o.l. blir produsert.
MiNensemblet

MiNensemblet er Musikk i Nordlands profesjonelle kammermusikkgruppe, som består av en strykekvartett, en blåsekvintett, kontrabass og piano. Ensemblet ble dannet i 1992, og er stasjonert i Narvik.
MiNensemblet er en del av Landsdelsmusikerordningen i Nord-Norge som feiret 30-årsjubileum i 2009. Ensemblet har helt siden starten holdt en særlig høy profil for å fremme samtidsmusikk. De har samarbeidet nært med mange komponister og jevnlig bestilt verk av disse. De siste årene har fremføring av tidlig musikk på periodiske instrumenter, deriblant ensemblets eget hammerklaver, også vært et satsingsområde. Konsertserien Mest Mozart ble startet av daværende kunstnerisk leder, fiolinisten Arvid Engegård. De senere årene har ensemblet spilt inn flere CD-er og har samarbeidet med  artister som Bjørn Andor Drage, Arvid Engegård, Ole Paus, Arve Tellefsen, Mary Utiger og Bobby McFerrin. Kunstnerisk leder nå er hornisten Jonathan Williams.
Landpattedyr

Landpattedyr er pattedyr som er tilpasset et terrestrisk liv og derfor tilbringer størsteparten av tiden utenfor vann, i motsetning til sjøpattedyr som enten tilbringer store deler eller hele livet (hvaler) i vann. Landpattedyrene er den største gruppen med pattedyr, men en uensartet gruppe. Begrepet er vanlig i bruk på dansk.
Rye

Båtrye

Ryer har trolig først vært brukt av befolkningen langs kysten til overbredsel i åpne båter, og båtrya er vel kjent som fiskernes sengetøy i både i båt og i rorbu.
Ei rye kunne veie om lag 18 kilo, og var verdt like mye som ei god melkeku. Arbeidsinnsatsen bak ei rye, fra spinning til ferdig rye, tilsvarer et halvt årsverk. Rya ble oppfattet som fiskernes mest verdifulle gjenstander.
I det tradisjonelle norske bondesamfunnet var skinnfellen det valigste man bredte over seg i senga. I fuktig klima tok skinnfellen fort skade. Vevde ryer, helt av ull, egnet seg derfor bedre.
Betegnelsen napparye brukes også om båtryer.

Fillerye

Ei fillerye veves med oppklipte utbrukte tekstiler som innslag, og brukes som gulvteppe.
Kollen lærerbolig

Bygningshistorie

Hokholt startet landhandel og pølsemakeri i 1913 og etablerte seg i Kollen da huset sto ferdig i 1915. Kollen sto i krysset Kongeveien/Bjerkeveien. Huset ble revet i begynnelsen av 1980-årene. I tillegg til Kollen var Greverud lærerbolig tilknyttet Greverud skolekrets frem til 1980.
Norsk Kommuneforbund

Norsk Kommuneforbund er et norsk tidligere fagforbund, etablert i 1920 som Norsk Kommunearbeiderforbund. Navnet Norsk Kommuneforbund kom i 1923. Det var Norsk Arbeidsmandsforbund som tok initiativ til å etablere kommuneforbundet som, startet med 3280 medlemmer. Kommuneforbundet var tilknyttet LO.
Norsk Kommuneforbund og Norsk Helse- og Sosialforbund etablerte 17. juni 2003 det nye fagforbundet Fagforbundet.
Rosenkvarts

Rosenkvarts SiO₂, er en type kvarts som viser en blek rosa til rose rød fargetone. Fargen er forårsaket av jern, titan og mangan. Rosenkvarts finnes vanligvis i pegmatitter og kan danne overganger til blåkvarts. Fargen varierer ikke bare fra en lokalitet til en annen, men også fra hvert enkelt eksemplar. I krystallform som er sjelden funnet, kalles den rosa kvarts, rosenkvarts eller Pink Quartz. De fleste krystaller på markedet kommet fra Minas Gerais i Brasil. Hardhet 7. Krystallsystemet er triagonalt. Den brukes som dekorativ stein og i smykker.

Myter

Den rosa fargen på rosenkvartskrystall symboliserer kjærlighet og varme. Noen tror at rosenkvartsen kan brukes som en lykkebringene talisman for å forbedre kjærligetsauraen.
Robert Dover (Cotswold Games)

Robert Dover (født 1575, død 1652) var en engelsk advokat, forfatter og  vittighetsforfatter. Dover er best kjent for å ha grunnlagt og for i mange år ha vært direktør for Cotswold Olimpick Games.
Der står et monument over Robert Dover ved Dover's Hill, nær Aston-sub-Edge.
Kalevala

Kalevala er et finsk episk dikt samlet av legen Elias Lönnrot i første halvdel av 1800-tallet. Det kalles ofte Finlands nasjonalepos.
Lönnrot samlet under en rekke reiser en mengde finske sagn og sanger som han redigerte sammen til et helhetlig verk; Kalevala. Den første utgaven («Gamle Kalevala») var på 12 000 verselinjer og kom ut i 1835-1836. I 1849 utgav Lönnrot den endelige versjonen av diktverket («Nye Kalevala»). Det var da kommet opp i 22 795 verselinjer. Forholdet mellom det innsamlede materialet og Lönnrots egne bevisste tilføyelser og redigeringer har vært et hovedtema i Kalevala-forskningen.
Kalevala betyr «Kalevas land». Kaleva var en mytologisk kjempe og faren til hovedhelten Väinämöinen i eposet. Andre viktige skikkelser i verket er Seppo Ilmarinen, Lemminkäinen, Kullervo, Joukahainen og  Louhi - husfruen i landet i Nord.
Verket ble oversatt til nynorsk av Albert Lange Fliflet i 1967, et arbeide som ga Bastian-prisen i 1968. En illustrert gjenfortelling av Mikael Holmberg ble utgitt 2006. Antropos forlag utga i 
2000 en prosautgave for barn, Kalevala fortalt for barn (Originaltittel Kalevala berettat for barn) av den finske forfatteren Eli Margaretha Wärnhjelm. 
Utdrag fra Kalevala inngår i antologien I begynnelsen, 2000. Donald Duck-historien "Kampen om Sampo: Historier fra Kalevala" (på engelsk The Quest for Kalevala) fra 1999 av Don Rosa er basert på Kalevala.
101 dalmatinere – En sjarmør i pels

Handling

Når Roger og Anita gifter seg, føder deres hund Perdita, femten dalmatinervalper. Anitas barndomsvenninne, Cruella de Vil, tilbyr en stor pengesum for valpene, slik at hun kan lage pelskåper av dem. De avslår, men Cruella hyrer skurkene Jasper og Klaus for å kidnappe valpene. Det er dermed opp til Perdita og barnas far, Pongo, å redde valpene. Sammen med forbundsfeller de møter på veien klarer de til slutt å redde barna sine, sammen med 84 andre valper som Cruella har stjålet.

Popularitet og økonomi

En sjarmør i pels innbrakte $14 millioner i USA i 1961. Den har siden blitt satt opp på kino flere ganger og har årenes løp innbrakt $144,9 millioner i USA og $71 millioner utenfor, noe som gir en total på $215,9 millioner.

Anmelderne

Den ble meget godt mottatt av anmelderne, noe som gjenspeiles i at den har fått så mye som 98 % på Rotten Tomatoes. Både Leonard Maltin og Roger Ebert har gitt den 3 av 4 stjerner.
Også de norske anmelderne gav den god omtale. Arbeiderbladet utmerket seg spesielt å så måte.

Priser og utmerkelser

Den ble tildelt en BAFTA i klassen for beste animasjonsfilm.
Det amerikanske filminstituttet (AFI) har kåret Cruella de Vil til tidenes 39. største skurk (villain).

Produksjon

Ifølge Disney-konsernet er det i originalutgaven av tegnefilmen 6 469 952 (seks millioner, firehundre og sekstini tusen, nihundre og femtito) tegnede dalmatinerprikker i alt.
Fairey Albacore

Museale fly

Bare en Albacore eksisterer i dag, og finnes i  Marinens luftfartsmuseum. Det ble bygget opp ved å benytte deler fra to havarerte fly, det ene havarert nær Kirkenes.
O tyste ensomhet

«O tyste ensomhet» er et skillingstrykk som kom til Norge via Sverige, og fikk en norsk-svensk språkdrakt. Tekst og komponist er ukjent.

Teksten

1.O tyste ensomhet var skal jeg trøsten finna

blant sorg som ingen vet skal mina dar forsvinna.

En byrde tung som sten meg møter hvor jeg går

av tusen finnes knapt en som kjærlighet rett forstår.
2.Hadde jeg deg aldri sett da hadde jeg lykkelig våren

men dine øyne blå dem haver meg bedraget,

alt fra min første tid og inntil denne stund

har jeg ei annet tenkt enn du skulle blive min.
3.Jeg så et lite lam ut på den grante klippa

og falske reven sprang med lammet ville leka,

men se det lille lam, som nu så narret ble

ja slik er gåssars lag og narre flickor med.
4.Det er den tyngste sorg som jorden monne bæra,

og miste bort en venn sin alle hjertens kjæra.

Din tunge er et sverd som hugger dype sår

du steller deg mot meg som ulven mot et får.
5.I mellom deg og meg der tennes opp en låga

der tennes opp en ild som er en daglig plåga.

Hur jag skal dempa den vet jag als inte råd

jag stunder til min grav om jag deg aldri får.
Cheleion

Utseende

Små (ca. 2 millimeter), brede, brunlige gjødselbiller. Kroppen er nokså firkantet sett ovenfra. Oversiden er nokså tett kledt med litt tilspissede, lyse skjell. Hodet er avrundet firkantet med fem lengdefurer, mye bredere enn langt. Pronotum har rundede sider og rundede for- og bakkanter, betydelig bredere enn langt, med en skarp, bølget tverrfurer og tre skrå lengdefurer på hver side. Det er også et par firkantede groper i den bakre halvdelen. Dekkvingene er rundede, med opphøyde lengderibber.

Levevis

Ingenting er kjent om biologien til disse artene, men det antas at de lever sammen med termitter i tropisk skog.

Utbredelse

Artene er utbredt i Vest-Malaysia.
Johanne Dybwad

Bakgrunn

Johannes Dybwads foreldre, Johanne Regine Elvig og Mathias Juell, var begge teaterskuespillere. Etternavnet Dybwad fikk hun ved ekteskap med Vilhelm Dybwad.

Skuespillerinne

Dybwad debuterte i 1887 på Den Nationale Scene i Bergen. Fra 1888 var hun ved Christiania Theater, hvor hun snart ble en ledende Ibsen-skuespiller.
Hun var en av de første i norsk teater som utviklet en intim psykologisk realistisk spillestil, især gjennom arbeidet med kvinnerollene i Ibsens samtidsskuespill. Gjennom sin 60-årige karriere spilte hun de fleste av Ibsens kvinneroller, både de yngre og de eldre, og ikke bare på Nationaltheatret, men også på turneer og gjesteopptredener i utlandet.
Fra 1912 begynte hun også å sette i scene. Som sceneinstruktør var hun inspirert av den modernistiske teaterbevegelsen, og især den berømte tyske teaterregissør Max Reinhardt.
Dybwad var som skuespiller og sceneinstruktør en individuell kunstner. Dybwad spilte ofte selv i de forestillinger hun iscenesatte. I sammenheng med sine moderne og stiliserte iscenesettelser i 1920-årene, av blant annet Ibsen-skuespill utviklet hennes spillestil seg fra det psykologisk realistiske til en stilisert monumentalisme, hvor uttrykkene ble både forenklet og forstørret.
Dybwad ble i 1908 tildelt Kongens fortjenstmedalje i gull. Den 7. november 1947 mottok hun storkorset av St. Olavs Orden for «fremragende fortjeneste av norsk skuespillkunst». Hun ble da forfremmet fra ridder av 1. klasse, som hun ble tildelt i 1924. Dybwad var også ridder av Den islandske falkeorden. Hun ble hedret med de danske medaljene Ingenio et arti og Fortjenstmedaljen i gull.
Hun ligger begravet i Æreslunden på Vår Frelsers gravlund. Per Ungs statue av henne ved Nationaltheatret ble avduket i 1962. I 1989 fikk denne delen av Studenterlunden navnet Johanne Dybwads plass.
Posten Norge hedret Dybwald ved å gi ut to frimerker med portrett av henne den 2. august 1967.
Udlændingestyrelsen

Udlændingestyrelsen er en etat under Justisministeriet. Etaten behandler saker om oppholds- og arbeidstillatelse i Danmark samt visumsaker. Etatens tidligere navn var Udlændingeservice og Direktoratet for Udlændinge.
Udlændingestyrelsen er organisert i Center for Asyl og Familiesammenføring, med ansvar for politisk asyl og familiegjenforening, og Center for Job og Service, som har ansvar for oppholds- og arbeidstillatelser og visum. Etaten ledes av direktør Henrik Grunnet.
Udlændingestyrelsen administrerer den danske utlendingsloven, som innebærer behandling av søknader om politisk asyl, visum, familiesammenføring, arbeidstillatelser med mer. I tillegg har Udlændingestyrelsen en lang rekke andre oppgaver på utlendingsområdet, for eksempel oppgaven med å sørge for innkvartering av asylsøkere. Langt de fleste av Udlændingestyrelsens avgørelser kan påklages til enten Flygtningenævnet eller til Justitsministeriet.
Marc-Antoine Charpentier

Biografi

Charpentiers ungsom finnes det få detaljer om. Han dro til Italia, der han studerte musikken til italienske komponister. Han studerte sammen med komponisten Giacomo Carissimi i mange år. 
Da han returnerte til Frankrike, fikk han jobb som musiker for den velstående hertuginnen av Guise som hadde en rekke musikere ansatt. Han jobbet for henne i mange år, både som sanger og komponist. Da dramatikeren Molière sluttet å jobbe med Lully, bad han Charpentier om å jobbe med seg. Han skrev da musikk for mange av skuespillene til Molière, blant annet Le malade imaginaire («Den innbilt syke»). Etter at Molière døde i 1673, fortsatte Charpentier å skrive for andre forfattere som Thomas Corneille og Jean Donneau de Visé. Senere ga Charpentier seg med å skrive for skuespill. 
I 1679 ble Charpentier invitert til å komponere for sønnen til kongen, Dauphin. Han hadde et privat kapell og Charpentier skrev en god del kirkemusikk for ham. I 1683 fikk han kongelig lønn, og i april dette året ble han også svært syk og kunne ikke arbeide på en god stund. 
I 1668 fikk Charpentier en av de fremste musikkstillingene i Frankrike. Han ble maître de musique ved Sainte-Chapelle i Paris. Han hadde denne jobben fram til han døde i 1704. Etter hans død ble nesten alle verkene han hadde skrevet for kapellet ødelagt. Dette var en vanlig prosedyre når en «maître de musique» døde. Messen Asumpta est Maria overlevde imidlertid.

Musikk

Charpentier skrev oratorier, messer, operaer og mange mindre verk. Han skrev også mye dramatisk musikk. Mange av de mindre verkene hans for én eller to stemmer og instrument, kalt «air sérieux» eller «à boire» når de var på fransk og «cantate» når de var på italiensk.
Yle Vega

Yle Vega er en svenskspråklig radiokanal i Finlands statlige selskap for fjernsyn og radio, Yle. Kanalen er en del av programtilbudet til Svenska Yle. Den er for voksne finlandssvensker og har et sterkt regionalt innslag. Programtilbudet spenner over nyheter, samfunnspørsmål, kultur og underholdning.